Din Android-telefon har fået nye AI-funktioner

Google har netop udsendt den seneste opdatering til sine Pixel-telefoner og til Android generelt. Og den byder på gode nyhed til dem, der sætter pris på kunstig intelligens. Opdateringen indeholder nemlig en række nye AI-baserede nyheder til blandt andet Gemini, Pixel Screenshots og emojis.

Her er et hurtigt overblik over tre af nyhederne. Vil du dykke længere ned i opdateringen, kan der læses mere på de respektive blogs for Android og Pixel.

Generelle Android-nyheder

Skræddersy emojis. Med den nye funktion Emoji Kitchen i Gboard kan du selv udvikle emojis ved at kombinere eksisterende emojis.

Del nemt med QR-koder. Fremover bliver det nemmere at dele billeder, videoer og dokumenter. I Quick Share kan du generere en QR-kode, som andre kan scanne med telefonen og derefter hente det pågældende stykke indhold – sikkert og nemt.

Bedre scanninger i Drev. Google Drev får nu en automatisk optimering af dine scannede dokumenter. Du tager blot et billede af et fysisk dokument, og så justerer AI selv billedet, så scanningen er tydelig og pæn.

Nyheder på Pixel-telefoner

Hjælp til dine favorit-apps. Gemini gør det nu nemmere at arbejde på tværs af dine mest brugte apps. Det indebærer blandt andet en ny Spotify-tilføjelse, hvor kan du finde sange og playlister. Gemini kan også ringe op, skrive udkast til beskeder og sende dem.

Gør Gemini personlig. Nu kan du bede Gemini om at huske specifikke detaljer om dig for at skræddersy den hjælp, du får. Det kan være, at du er vegetar og fremover kun vil have vegetariske opskrifter. Du kan desuden nemt se, redigere og slette de informationer, du har bedt Gemini om at huske.

Forbedret diktafon. Sidst opdaterer Google Optager-app’en, så den automatisk filtrerer baggrundsstøj fra. Ved at aktivere funktionen “Klar stemme” fokuserer telefonen på personen, der taler, og dæmper øvrig støj fra optagelsen.

Din Android-telefon har fået nye AI-funktioner